*Проект!*

**ДОГОВОР ЗА УСЛУГА**

Днес ……………..… г. в гр. Панагюрище, между:

**ОБЩИНА ПАНАГЮРИЩЕ**, със седалище и адрес на управление: гр. Панагюрище, пл. „20 - Април" №13, ЕИК 000351743, представлявана от Георги Кирилов Павлов - Зам.кмет на община Панагюрище – упълномощено лице съгласно Заповед №155/23.03.2018г. на Кмета на община Панагюрище и Цветана Якова Якова – началник отдел „ФСДБ“ и главен счетоводител наричана по-долу за краткост **ВЪЗЛОЖИТЕЛ** от една страна

и

……………………………………………., ЕИК/БУЛСТАТ/ЕГН ..................…………, със седалище и адрес на управление …….………….............., представляван/о/ от …............……………......………………………….., наричан/о/ по-нататък в договора накратко Изпълнител,

в съответствие с резултатите от проведената обществена поръчка чрез събиране на оферти с обява с ID № ............... и съгласно одобрен протокол от Кмета на Община Панагюрище за определяне на изпълнител и на основание чл. 112 от ЗОП, се сключи настоящия договор за възлагане на обществена поръчка, наричан по-долу за краткост „Договор”, с който страните се споразумяха за следното:

**I. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изготви на свой риск, при условията на настоящия договор и срещу заплащането на цената по него, инвестиционен проект във фаза „технически“ за обект  ***Изграждане на втори достъп до кв. Драгулин, гр.Панагюрище*** и да осъществява авторски надзор по време на изпълнение на СМР до цялостно приключване на обекта, в съответствие с Заданието за проектиране на **ВЪЗЛОЖИТЕЛЯ** (Приложение № 1) и съгласно Техническото и Ценово предложение на **ИЗПЪЛНИТЕЛЯ** (Приложение № 2 и Приложение № 3), които представляват неразделни части от настоящия договор.

**II. ЦЕНА, РЕД И СРОКОВЕ ЗА ПЛАЩАНЕ.**

**Чл. 2.** (1) За предоставянето на услугите по чл.1, **ВЪЗЛОЖИТЕЛЯТ** се задължава да плати на **ИЗПЪЛНИТЕЛЯ** обща цена в размер на **.................. лв. (..........................) без ДДС** или .......................лв. (.............................) с ДДС, съгласно Ценово предложение на ИЗПЪЛНИТЕЛЯ явяващо се Приложение № 3 и е образувана както следва:

1. Цена за **изготвяне на технически проект: ....................... /.................словом ........../ лв. без ДДС;**
2. Цена за осъществяване на **авторски надзор по време на изпълнение на СМР до ……………… лв. без ДДС**, при часова ставка ........./................/ лв. на час, но не по-малко от 2 /два/ часа при посещение на обекта. Времето за упражняване на авторски надзор включва и времето за пътуване от мястото на постоянна работа на **ИЗПЪЛНИТЕЛЯ** до обекта и обратно. В часовата ставка са включени всички разходи за изпълнението на авторския надзор, като:пътни, дневни, квартирни, командировъчни, възнаграждение и т.н.**;**

(2) Стойността по ал.1 е окончателна и не подлежи на промяна в процеса на изпълнение на договора, освен в случаите по чл. 194,ал.3 от ЗОП.

1. В стойността по ал. 1 са включени всички разходи по изпълнение на дейностите, услугите, и др., нужни за качественото изпълнение на предмета на обществената поръчка, включително възнаграждения на проектантския екип и други свързани с изпълнението на поръчката, както и такси, печалби, застраховки и всички други присъщи разходи за осъществяване на дейностите, включени в предмета на поръчката.
2. В случай, че изпълнението на Договора налага извършването на разходи за заплащане на държавни, местни, нотариални или други такси, такива разходи не се считат за включени в Цената и се заплащат директно от **ВЪЗЛОЖИТЕЛЯ** по указание от **ИЗПЪЛНИТЕЛЯ** или от **ИЗПЪЛНИТЕЛЯ** за сметка на **ВЪЗЛОЖИТЕЛЯ**. В последния случай, направените от **ИЗПЪЛНИТЕЛЯ** разходи се възстановяват на **ИЗПЪЛНИТЕЛЯ** от **ВЪЗЛОЖИТЕЛЯ** срещу представяне на отчетен документ, издаден на името на **ВЪЗЛОЖИТЕЛЯ.**

**Чл. 3. (1)** Плащанията по настоящия договор се извършват, както следва:

1. Плащане на договорената цена по чл.2, ал.1, т.1, на база подписан двустранен протокол за приемане на проекта по реда на чл.9, ал.5 и представена фактура от **ИЗПЪЛНИТЕЛЯ**.
2. Плащането за упражнен авторски надзор се извършва на база протоколи за установяване на вложеното време и хонорар сметки за заплащане на възнаграждение за извършване на авторски надзор (по образци), подписани от възложител, строителен надзор и проектант и оригинални фактури на стойност до цената по чл. 2, ал.1, т.2 от договора;

(2) Всички плащания се извършват в български лева, по банков път, в срок до десет работни дни след представяне на последния от посочените документи.

**Чл. 4.** (1) Всички плащания в полза на **ИЗПЪЛНИТЕЛЯ** се извършват но следната банкова сметка:

IBAN:………………………….. BIC:…………………… при Банка:....................................................

1. **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени в сметката по ал. 1 в срок от 3 (три) работни дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се плащанията са надлежно извършени.

**Чл. 5.** (1) В случай, че по настоящият договор има сключен/и договор/и за подизпълнение, **ВЪЗЛОЖИТЕЛЯТ** извършва окончателното плащане след като получи от **ИЗПЪЛНИТЕЛЯ** доказателства, че е заплатил на подизпълнителя/ите всички работи, приети по реда на Раздел V от договора.

(2) Горната алинея не се прилага, когато **ИЗПЪЛНИТЕЛЯТ** представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**Чл. 6.** Забавянето на плащания от страна на **ВЪЗЛОЖИТЕЛЯ** не е основание за спиране или забавяне на дейностите по договора от страна на **ИЗПЪЛНИТЕЛЯ**.

**Чл. 7.** (1) При преобразуване на **ИЗПЪЛНИТЕЛЯ** в съответствие със законодателството на държавата, в която е установен, Възложителят сключва договор за продължаване на настоящия договор с правоприемник. Договорът за продължаване на договора на настоящата обществена поръчка се сключва само с правоприемник, за когото не са налице обстоятелствата по чл. 54 от ЗОП и изискванията относно критериите за подбор. С договора с правоприемника не може да се правят промени в договора за настоящата обществена поръчка. Когато при преобразуването дружеството на първоначалния **ИЗПЪЛНИТЕЛ** не се прекратява, то отговаря солидарно с новия **ИЗПЪЛНИТЕЛ** - правоприемник.

(2) При преобразуване на **ИЗПЪЛНИТЕЛЯ**, ако правоприемникът не отговаря на изречение второ от предходната алинея, договорът за обществената поръчка се прекратява по право, като **ИЗПЪЛНИТЕЛЯТ**, съответно правоприемникът дължи обезщетение по общия исков ред.

(3) **ИЗПЪЛНИТЕЛЯТ** на преобразуваното дружество /фирма/ представя доказателства във връзка с ал. 1 на чл. 7 от този раздел.

**III.** **СРОК ЗА ИЗПЪЛНЕНИЕ НА УСЛУГАТА**

**Чл. 8.** (1) Настоящият договор влиза в сила от датата на подписването му и приключва с изпълнение на всички задължения на страните по него.

(2) Срокът за изпълнение на проектирането е …......(..словом..) календарни дни, съгласно представената и приета оферта и приключва с предаване на проекта.

Срокът на дейностите по упражняване функциите на авторски надзор започва да тече от датата на подписване на Протокол обр. 2а към Наредба № 3 за съставяне на актове и протоколи по време на строителството (ДВ бр. 72 от 2003 г.) за откриване на строителната площадка на обекта и определяне на строителна линия и ниво и приключва с издаването на удостоверение за въвеждането в експлоатация на обекта.

(3) Сроковете, свързани с задълженията на **ИЗПЪЛНИТЕЛЯ** относно проектирането спират да текат в следните случаи:

1. при необходимост от съгласуване или одобряване на предварителни начални разработки или проектна част, за времето на съгласуването, одобряването;

2. при бездействие на орган и/или администрация, ако действието е от значение за започване или реализиране на изпълнението;

3. при възникване на непредвидено обстоятелство, за което страните са подписали констативен протокол, за чийто непредвиден характер страните са съгласни и влияе на започването или реализирането на изпълнението;

4. срокът не тече за времето на забавянето, заради преработване на вече готови фази или части от проект/и, наложени от промени в нормативните актове, регулиращи съответната материя;

5. срокът не тече за времето на забавянето, когато забавата е причинена поради виновно действие или бездействие на **ВЪЗЛОЖИТЕЛЯ** - до неговото преустановяване или когато **ВЪЗЛОЖИТЕЛЯ** поиска промени в работата, които изменят предадено задание за проектиране и/или одобрени от него решения или предшестващи фази.

(4) Срокът се продължава след съгласуването и/или одобряването и/или изпращането на писмени указания (забележки, пропуски, допълнения или препоръки) от **ВЪЗЛОЖИТЕЛЯ** до **ИЗПЪЛНИТЕЛЯ,** ако има такива или след извършване на необходимото действие от орган или администрация, обуславящо започването и/или реализацията на изпълнението или след отпадане на непредвидените обстоятелства или след отпадане на друго препятствие по ал.3.

(5) Обстоятелствата по ал. 3 и ал. 4 се документират чрез двустранно подписан протокол между страните.

**IV.** **ПРЕДАВАНЕ И** **ПРИЕМАНЕ НА РАБОТАТА**

**Чл. 9**. (1) **ИЗПЪЛНИТЕЛЯ** предава с протокол изготвения работен проект, оформен съгласно чл.139, ал.3 от ЗУТ, както следва:

- чертежите в оригинал на хартиен носител, с мокри печати и подписи, в папки и текстовата част – обяснителни записки във формат А4, всички таблици и количествени сметки – във вид удобен за размножаване – 4 броя комплекти;

- електронен носител (CD) – 1 броя, с цялата информация,в подходящ за размножаване формат; чертежите във формат PDF, а текстовата част – Word и Excel.

(2) **ВЪЗЛОЖИТЕЛЯТ** e длъжен да съгласува проекта с всички експлоатационни дружества и държавни органи според естеството на конкретния проект, ако такова съгласуване се изисква от действащото законодателство, както и да възложи изготвянето на оценка за съответствие с изискванията на чл. 169, ал. 1 и 3 от ЗУТ.

(3) Всички забележки към проектната документация, направени от **ВЪЗЛОЖИТЕЛЯ**, контролни и съгласувателни органи по ЗУТ и ЗКН, се отстраняват за сметка на проектанта. Преработената проектна документация се предава на възложителя в 7 дневен срок след уведомяването на проектанта за изисканото.

(4) След приемане на работния проект без забележки от ЕСУТ към община ПАНАГЮРИЩЕ, **ИЗПЪЛНИТЕЛЯТ** предава 4 броя пълни комплекти от проекта на хартиен носител и 2 бр. на електронен носител (CD), оформени по начина описан в ал.1.

(5) **ВЪЗЛОЖИТЕЛЯТ** приема изпълнението на дейност по договора за обществена поръчка, за която **ИЗПЪЛНИТЕЛЯТ** е сключил договор за подизпълнение, в присъствието на изпълнителя и на подизпълнителя.

**Чл. 10. (1) ВЪЗЛОЖИТЕЛЯТ** приема упражнения авторски надзор с протоколи за установяване на вложеното време и хонорар сметки за заплащане на възнаграждение за извършване на авторски надзор (по образци), подписани от възложител, строителен надзор и проектант.

**V. ГАРАНЦИИ**

**Чл. 11. (1)** При подписването на този договор **ИЗПЪЛНИТЕЛЯТ** представя документ за внесена гаранция за изпълнение на договора във вид на парична сума в размер на ..............(……) лв., без ДДС, представляващи 1 % (един процента) от стойността на договора, без ДДСили представя оригинал на безусловна и неотменяема банкова гаранция, издадена в полза на **ВЪЗЛОЖИТЕЛЯ**, със срок на валидност до 31.01.2019 г. или застраховка

(2) **ВЪЗЛОЖИТЕЛЯТ** освобождава и връща/възстановява гаранцията за изпълнение, в срок до 15 (петнадесет) дни от извършване на плащането по чл.3, ал.1, т.1.

(3) **ИЗПЪЛНИТЕЛЯТ** е длъжен да поддържа валидността на гаранцията по ал. 1/задържаната част от нея за целия срок на изпълнение на договора, като при необходимост представя документ за удължаването на срока й веднага след издаването му, но не по-късно от 3 (три) работни дни преди изтичането на срока на гаранцията.

(4) **ВЪЗЛОЖИТЕЛЯТ** задържа и се удовлетворява от гаранцията/задържаната част от нея, когато **ИЗПЪЛНИТЕЛЯТ** не изпълнява някое от задълженията си по договора, изпълнението е забавено или некачествено, или не съответства на изискванията на **ВЪЗЛОЖИТЕЛЯ**, или на нормативните разпоредби, както и в изрично посочените в договора случаи. **ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси реално изпълнение, неустойка и/или обезщетение за претърпените вреди и пропуснатите ползи.

1. Гаранцията за изпълнение/задържаната част от нея не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.
2. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
3. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. ако **ИЗПЪЛНИТЕЛЯТ** не започне работа по изпълнение на Договора в срок до 10 (десет) дни след Датата на влизане в сила и **ВЪЗЛОЖИТЕЛЯТ** развали Договора на това основание;

2. при пълно неизпълнение, в т.ч. когато услугите не отговарят на изискванията на **ВЪЗЛОЖИТЕЛЯ**, и разваляне на Договора от страна на **ВЪЗЛОЖИТЕЛЯ** на това основание;

3. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок до 10 (десет) работни дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с ал. 1.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** (1) **ИЗПЪЛНИТЕЛЯТ** се задължава:

1. да изпълни възложената поръчка качествено и в договорения срок.
2. да изпълни предмета на договора с присъщата грижа, ефективност, прозрачност и добросъвестност, в съответствие с най-добрите практики при проектирането и в съответствие с условията на договора, като мобилизира всички финансови, човешки и материални ресурси, необходими за цялостното му изпълнение, съгласно приложимото законодателство.
3. да събере и проучи наличните архивни данни, разработени проекти и други данни за съществуващия вълнолом.
4. да разработи инвестиционния технически проект в обем и съдържание съгласно изискванията на Наредба № 4 от 21.05.2001 г. за обхвата и съдържанието на инвестиционните проекти, чрез квалифицираните лица, посочени в офертата. Проектната документация да бъде придружена с обяснителна записка, статически изчисления и оразмеряване, количествени сметки, графични приложения и др.
5. да изготви и предаде на **ВЪЗЛОЖИТЕЛЯ** инвестиционния работен проект съгласно изискванията на Раздел IV от договора;
6. да изготви точни и верни обобщена количествено- стойностна сметка и отделни подробни количествено - стойностни сметки по всички части на проекта;
7. да отстранява всички пропуски, недостатъци и грешки в представения проект по предмета на настоящия договор, констатирани по време на строителството в срок не по-малко от 10 /десет/ календарни дни от уведомяване от Възложителя, за което последният не дължи заплащане. Отстраняването на констатирани пропуски и несъответствия в работния проект, дори след неговото приемане, са изцяло за сметка на **ИЗПЪЛНИТЕЛЯ.**
8. да участва в обсъждане на проектите и в работни срещи с представители на **ВЪЗЛОЖИТЕЛЯ. ИЗПЪЛНИТЕЛЯТ** се задължава да извърши услугата по договора качествено, съобразно най-високите стандарти на професионална компетентност, етичност и почтеност.
9. да осъществява авторски надзор по време на изпълнение на строителството на обекта с проектантите - автори на отделни части на проекта, съобразно изискванията на чл.162 от ЗУТ ;
10. при невъзможност да осигури на обекта проектанта изработил частта от проекта, за която е необходим авторски надзор, да оторизира и осигури друг свой специалист, който да се яви на строителната площадка и извърши необходимия авторския надзор.
11. да завери екзекутивната документация за строежа след изпълнение на обекта;
12. **ИЗПЪЛНИТЕЛЯ** е длъжен да уведомява **ВЪЗЛОЖИТЕЛЯ** своевременно за всички обстоятелства, които препятстват изпълнението на поръчката и биха довели до нейното неизпълнение, забавено или лошо изпълнение.
13. да приема и разглежда всички писмени указания и възражения на **ВЪЗЛОЖИТЕЛЯ** относно недостатъците, допуснати при извършване на услугите по този договор, и да ги отстранява своевременно за своя сметка.
14. да консултира **ВЪЗЛОЖИТЕЛЯТ** по време на изпълнение на проекта.
15. при предаване на инвестиционния проект, да предаде на **ВЪЗЛОЖИТЕЛЯ** координати за връзка на носителите на авторски права върху проектните части, които ще упражняват авторски надзор по време на строителството на обектите.
16. да предостави на **ВЪЗЛОЖИТЕЛЯ** всички документи и материали, изработени в изпълнение на настоящия договор.

**(2)**  **ИЗПЪЛНИТЕЛЯТ** има право:

1. да получи дължимото възнаграждение по определения в раздел II от настоящия договор начин и размер;
2. да иска от **ВЪЗЛОЖИТЕЛЯ** необходимото съдействие за осъществяване на дейностите, предмет на договора;
3. да изисква и получава наличните изходни данни за проектиране. **ИЗПЪЛНИТЕЛЯТ** има право да изисква необходимото съдействие за осъществяване на работата по договора, включително предоставяне на нужната информация и документи за изпълнение на договора.
4. да иска приемане на дейностите чрез подписване на протоколи от представител на **ВЪЗЛОЖИТЕЛЯ**.

**VII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 13. (1) ВЪЗЛОЖИТЕЛЯТ** е длъжен:

1. по всяко време да извършва проверка на качеството на извършваните дейности, както и да контролира изпълнението на договора, без да затруднява работата на **ИЗПЪЛНИТЕЛЯ**. Указанията на **ВЪЗЛОЖИТЕЛЯ** по изпълнението са задължителни за **ИЗПЪЛНИТЕЛЯ**, освен ако не са в нарушение на нормативни изисквания или водят до съществено отклонение от Заданието за проектиране;

2. да заплати на **ИЗПЪЛНИТЕЛЯ** съответното възнаграждение за изпълнената доставка и монтаж, съгласно раздел II от настоящия договор.

3. да определи представител/и от своята администрация, които да контактуват с **ИЗПЪЛНИТЕЛЯ** и/или негови представители, служители, проектанти, членове на екипа и които да указват необходимото съдействие и представят необходимите изходни данни.

4. да осигури достъп на **ИЗПЪЛНИТЕЛЯ** до обекта, предвиден за проектиране и да съдейства за изпълнението на проектните разработки, както и да определи служители, които ще подписват необходимите протоколи.

**(2)**  **ВЪЗЛОЖИТЕЛЯТ** има право:

1. по всяко време да иска от **ИЗПЪЛНИТЕЛЯ** информация относно извършените дейности, в изпълнение на предмета на настоящия договор, както и да изисква представяне на готови проектни части за удостоверяване етапа на изпълнението и да проследява изпълнението, както и да съгласува предварително проектни решения.

2. да отменя и възлага проектни идеи, които не променят съществено техническото задание, без увеличаване на договорената цена и да упражнява чрез свои представители контрол върху изпълнението на проектните разработки, предмет на договора.

3. да изисква подмяна на проектанти от екипа на **ИЗПЪЛНИТЕЛЯ** по този договор, когато бъде установено неизпълнение на техните задължения, произтичащи от предмета на договора.

4. да изисква отстраняване на всички пропуски, недостатъци и грешки в проектите, констатирани преди окончателното им приемане или констатирани в резултат на проведена съгласувателна или друга процедура от компетентни органи.

5. да изисква отстраняване на всички пропуски, недостатъци и грешки в представените проекти по предмета на настоящия договор, констатирани по време на строителството в срок не по-малко от 10 /десет/ календарни дни от уведомяване на **ИЗПЪЛНИТЕЛЯ**, за което не дължи заплащане.

6. да изисква от **ИЗПЪЛНИТЕЛЯ** всички необходими документи за цялостното последващо използване на проекта и негови съставни части.

7. да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**VIII. ОТГОВОРНОСТ ПРИ ЗАБАВА. НЕУСТОЙКИ**

**Чл. 14.** (1)При забава в изпълнението от страна на **ИЗПЪЛНИТЕЛЯ**, той дължи неустойка в размер на 0,2% (нула цяло и две десети) на ден от стойността на договора, но не повече от 20 % (двадесет на сто) върху същата.

1. **ВЪЗЛОЖИТЕЛЯТ** безусловно удържа дължимите му неустойки от плащания към **ИЗПЪЛНИТЕЛЯ**, като усвоява и гаранцията за изпълнение.

**Чл. 15.** При забава на **ВЪЗЛОЖИТЕЛЯ** в плащане по настоящия Договор, същият дължи заплащането на законната лихва за забавата, начислена върху стойността на забавено плащане.

**Чл. 16.** Неизправната страна дължи реално изпълнение, като страните запазват правото си да търсят обезщетение за вреди по общия ред, ако тяхната стойност е по-голяма от неустойките по този договор.

**IX. ПРЕКРАТЯВАНЕ НА ДОГОВОРА**

**Чл. 17.** (1) Действието на този договор се прекратява в следните случаи:

1. С изпълнението на всички задължения на страните.
2. По взаимно съгласие между страните - с подписването на споразумение.
3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна.
4. С двуседмично писмено предизвестие от страна на **ВЪЗЛОЖИТЕЛЯ**, по всяко време до окончателното изпълнение на дейностите, без дължими неустойки и обезщетения и без необходимост от допълнителна обосновка. В този случай **ВЪЗЛОЖИТЕЛЯТ** изплаща на **ИЗПЪЛНИТЕЛЯ** възнаграждение за всички изпълнение и приети към момента на прекратяването дейности, съгласно подписан двустранен протокол;

5. При констатирани нередности и/или конфликт на интереси - с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

1. Когато са настъпили съществени промени във финансирането на обществената поръчка - предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;

7. **ВЪЗЛОЖИТЕЛЯТ** може да прекрати договора без предизвестие, по вина на **ИЗПЪЛНИТЕЛЯ**, когато същият:

а/ е прекратил работата за повече от 15 (петнадесет) календарни дни, без съгласие на **ВЪЗЛОЖИТЕЛЯ**;

б/ не изпълни точно някое от задълженията си по договора, в това число не извършва дейностите по уговорения начин или с нужното качество;

в/ системно нарушава задълженията си по настоящия договор;

г/ не отстрани в разумен срок, определен от **ВЪЗЛОЖИТЕЛЯ**, констатирани нередности и/или недостатъци;

д/ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

е/ бъде обявен в несъстоятелност или когато е в производство по несъстоятелност или ликвидация;

ж/ в случаите по чл. 5 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици. В този случай **ИЗПЪЛНИТЕЛЯТ** е длъжен незабавно да възстанови на **ВЪЗЛОЖИТЕЛЯ** получените плащания, ведно със законната лихва, а **ВЪЗЛОЖИТЕЛЯТ** има право да усвои изцяло гаранцията за изпълнение.

1. В случаите на ал. 1, т. 7 **ВЪЗЛОЖИТЕЛЯТ** едностранно прекратява договора, като има право да получи неустойка в размер на 20 % (двадесет) от общата стойност по договора, заедно с обезщетение за надвишаващите я пропуснати ползи и нанесени щети, съобразно действащото законодателство. **ВЪЗЛОЖИТЕЛЯТ** има право да удържи следващото му се обезщетение от плащания към **ИЗПЪЛНИТЕЛЯ**, както и да усвои пълния размер на гаранцията за изпълнение.
2. В случая на ал. 1, т. 7, б. „б" **ВЪЗЛОЖИТЕЛЯТ** заплаща на **ИЗПЪЛНИТЕЛЯ** само стойността на тези работи, които са извършени качествено, и които могат да му бъдат полезни.

**Чл. 18.** При прекратяване на договора **ИЗПЪЛНИТЕЛЯТ** е длъжен да преустанови незабавно изпълнението на дейностите и да предаде на **ВЪЗЛОЖИТЕЛЯ** изпълненото до момента в най-кратък срок.

**X. КОНФИДЕНЦИАЛНОСТ**

**Чл. 19.** Всяка от страните е длъжна да третира като конфиденциална и да не разпространява, пред които и да било трети лица всяка информация, станала й известна при или по повод изпълнението на настоящия договор, както и да опазва търговската тайна на другата страна.

**XI. АВТОРСКИ ПРАВА**

**Чл. 20. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3) ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 10 (*десет*) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по Договора.

**(4) ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**XII. ЗАКЛЮЧИТЕЛНИ РАЗПОРЕДБИ**

**Чл. 21.** (1) Нито една от страните няма право да прехвърля правата и задълженията, произтичащи от този договор, освен в случаите по чл. 117 от ЗОП.

(2) Изменения на сключения договор за възлагане на обществена поръчка се допуска по изключение, при условията на чл. 194, ал.3 от Закона за обществените поръчки.

**Чл. 22.** Страните по този договор ще решават споровете, възникнали при или по повод изпълнението му, или свързани с неговото тълкуване, недействителност, неизпълнение или прекратяване по взаимно съгласие, с писмени споразумения, а при непостигане на съгласие, въпросът се отнася за решаване пред компетентния съд по реда на Гражданския процесуален кодекс.

**Чл. 23.** За неуредените въпроси в настоящият договор се прилага действащото българско законодателство.

**Чл. 24.** (1) Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по пощата (с обратна разписка) или по факс на посочения от съответната страна адрес или предадени чрез куриер, срещу подпис от приемащата страна. Всяка писмена комуникация, отнасяща се до този договор между **ВЪЗЛОЖИТЕЛЯ** и **ИЗПЪЛНИТЕЛЯ** трябва да посочва заглавието на договора и да бъде изпращана до лицата за контакти както следва:

**ВЪЗЛОЖИТЕЛ:**  , тел.: ; факс: ....................;

Лице за контакт: .; е-mail:

**ИЗПЪЛНИТЕЛ:** Адрес: тел.: ,

факс: ; Лице за контакт: ..; е-mail: ……………….

(2) При промяна на посочените адреси, телефони и други данни, съответната страна е длъжна незабавно да уведоми другата в писмен вид. В противен случай, всички документи и известия, надлежно адресирани до посочения адрес за кореспонденция, ще се считат надлежно връчени.

**Чл. 25.**Неразделна част от договора са:

1. Задание за проектиране на ВЪЗЛОЖИТЕЛЯ.

1. Техническо предложение на ИЗПЪЛНИТЕЛЯ.
2. Ценово предложение на ИЗПЪЛНИТЕЛЯ.

Настоящият договор се състави и подписа в три еднообразни оригинални екземпляра -един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ, ИЗПЪЛНИТЕЛ,**

**Георги Кирилов Павлов**

*Зам.кмет на Община Панагюрище*

*упълномощено лице съгласно*

*Заповед №155/23.03.2018г.*

*на Кмета на община Панагюрище*

**Цветана Якова Якова**

*ГЛАВЕН СЧЕТОВОДИТЕЛ*